 APC Oyo: Àkọsílẹ rere wà pé Ajimobi ni gómìnà tó dáńtọ jùlọ ní Ọyọ Alakoso igun ọdọ kan ti wọn n pe ni OFI, Ọgbẹni Ayọ Adekanmbi lo gbe imọran yii kalẹ ninu atẹjade kan to fisita nilu Ibadan eyi to da lori bijọba Seyi Makinde se fẹ gba owoya biliọnu meje ati aabọ naira. Àwọn iròyin tì ẹ leè ní ìfẹ síí: Bakan naa ni Adekanmbi tun rọ ijọba to n tukọ ipinlẹ Ọyọ lọwọlọwọ lati gbajumọ eto isejọba pẹlu gbogbo aayan to yẹ, nitori ni ilẹ toni to mọ yii, ijọba Ajimọbi nikan lo tayọ gẹgẹ bii ijọba to duro re ti yoo tukọ ipinlẹ Ọyọ lati ọdun 1976. Akoko to taa sọ ootọ ọrọ pọnbele fun gomina Seyi Makinde pe ofuutu fẹẹtẹ, aasa ti ko ni kaun ni iwa to rawọ le lati fẹ pa oju ẹsẹ asaaju rẹ, Abiọla Ajimọbi rẹ ninu itan akọọlẹ rere nipinlẹ Ọyọ, nitori ijọba Ajimọbi lo tii pegede julọ lati ọdun 1976 ti wọn ti da ipinlẹ Ọyọ silẹ. Adekanmbi tẹsiwaju pe, o ti wa ni akọsilẹ pe Ajimọbi gbaradi ko to gba akoso ipinlẹ Ọyọ lọdun 2011, to si fi ipilẹ rere lelẹ nipa mimu idagbasoke ba awọn ohun amayedẹrun. : Igun ọdọ ninu ẹgbẹ oselu APC nipinlẹ Ọyọ ti nahun kesi gomina ipinlẹ Ọyọ, Onimọ ẹrọ Seyi Makinde lati sisẹ tọ awọn ogun isejọba to da lori ilana onidagbasoke ti asaaju rẹ, Abiọla Ajimọbi fi lelẹ nipinlẹ Ọyọ. 